da en da nl ca da da da es da da da da da da da da da nn da da da da da da da da de da da da da de da da da da da da da da da da da da da nl da en da da es nl da
Mistanke om abekopper i dyr skal anmeldes til Fødevarestyrelsen | Fødevarestyrelsen
30.8.2022 10:51:00 CEST | Fødevarestyrelsen
Abekopper kan smitte hunde og måske også andre dyr. Derfor skal dyrlæger og dyreejere nu anmelde mistanke om abekopper i dyr til Fødevarestyrelsen.
​Abekoppe-epidemien fortsætter med at sprede sig i Europa, og fra Paris har myndighederne rapporteret om et tilfælde, hvor en hund er smittet af to abekoppe-patienter. Hermed har det vist sig, at virussygdommen kan smitte hunde og måske andre dyr ved tæt kontakt.
- Lige nu ser vi en kraftig stigning i antallet af mennesker, der bliver smittet med abekopper i Europa og de vestlige lande. Dyr spiller ikke en rolle i smittespredningen, men for at forebygge at sygdommen spreder blandt dyr, indfører vi nu en pligt til at anmelde mistanke om abekoppe-smitte til os, siger Sten Mortensen, veterinær udviklingschef i Fødevarestyrelsen.
Hvis man får mistanke om abekoppe-smitte i et dyr, skal dyrlægen kontaktes og dyret skal holdes i hjemmeisolation ind til mistanken er afkræftet. Dyrlægerne skal være særligt opmærksomme, når de skal undersøge dyr, som er eller har været i tæt kontakt med en abekoppe-patient.
- Lige nu ser vi kun smitte blandt mennesker og hvis forbliver sådan, så bliver det nemmere at kontrollere sygdommen end hvis der også foregår smitte blandt dyr, siger Sten Mortensen.
Det er dyrlægens opgave, at anmelde mistanke om abekopper hos dyr, men ejer kan også anmelde mistanke om abekopper hos dyr til Fødevarestyrelsen. Styrelsen kan også give råd om, hvordan man holder sit dyr i hjemmeisolation.
Abekoppevirus er ifølge Sundhedsstyrelsen ikke meget smitsomt, men smitte kan ske mellem mennesker og dyr, derfor anbefales effektiv smittebeskyttelse.
Feber er et typisk første tegn på smitte med abekopper i dyr, men symptomer varierer og kendes ikke med sikkerhed. Vær altid opmærksom på risiko for abekoppeinfektion, hvis et dyr har været i kontakt med abekoppepatient og bliver syg.
Læs Sundhedsstyrelsens råd om smittebeskyttelse og retningslinjer for håndtering af abekoppper her
Link til Q&A om abekopper
Link til faglig nyhed for dyrlæger på hjemmesiden
Link til bekendtgørelse om smitsomme sygdomme til lov om hold af dyr og anmeldepligt af sygdommene
Journalister kan kontakte Fødevarestyrelsens pressetelefon 22 84 48 34.
72 27 69 00​http://www.foedevarestyrelsen.dk/
Følg pressemeddelelser fra Fødevarestyrelsen
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Fødevarestyrelsen
Nu kommer mørket: Husk D-vitamin hver dag3.10.2022 13:51:20 CEST | Pressemeddelelse
Knap hver 5. dansker, der ikke tager vitamintilskud, har mangel på D-vitamin om foråret. Fødevarestyrelsen anbefaler, at alle fra 4 år tager D-vitamin fra begyndelsen af oktober til og med april.
Fugleinfluenza i Nordtyskland får konsekvenser i Sønderjylland14.9.2022 15:48:18 CEST | Pressemeddelelse
Et udbrud med fugleinfluenza i Nordfriesland, tæt ved den dansk-tyske grænse, lægger begrænsninger på danske fjerkræfolk i og omkring Rudbøl
Fødevarestyrelsen advarer mod fugleinfluenza14.9.2022 10:54:19 CEST | Pressemeddelelse
Fugleinfluenza breder sig lige nu blandt fuglevildt i naturen. Så pas på, du ikke spreder fugleinfluenza til dine høns eller andet fjerkræ, advarer Fødevarestyrelsen.
Pas på spisesvampens dobbeltgænger: Hvert år bliver mange forgiftet8.9.2022 12:19:46 CEST | Pressemeddelelse
Hvert år bliver svampejægere alvorligt syge, fordi de forveksler giftige svampe med spisesvampe. Fødevarestyrelsen opfordrer til at tjekke svampen grundigt, inden den ryger i stuvningen.
Fødevarestyrelsen kontrollerer malkekøernes klove1.9.2022 09:00:00 CEST | Pressemeddelelse
Lidelser i klovene er et stort problem for malkekøerne. De kommende måneder kontrollerer Fødevarestyrelsen dyrenes klovsundhed, og om køerne får den behandling, de skal have.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022